**KOOSTÖÖLEPING**

**Riigikantselei,** mida esindab riigisekretäri 5. jaanuari 2010. a käskkirja nr 1 „Strateegiabüroo põhimäärus“ alusel strateegiadirektor Mari-Liis Sööt, ja

**Sotsiaalministeerium** (edaspidi *ministeerium*), mida esindab põhimääruse alusel kantsler Maarjo Mändmaa (edaspidi koos *pooled ja/või pool*), leppisid kokku

sõlmida koostöölepingu (edaspidi *leping*) Ühtekuuluvuspoliitika fondide rakenduskava 2021–2027 eesmärkide ja kavandatud sekkumiste tõhusaks ja tulemuslikuks elluviimiseks ning rakenduskava elluviimisega seotud ministeeriumite kaasamise ja koosloome ning sotsiaalpartneritega koostöö võimekuse suurendamiseks (edaspidi *kaasamise ja koosloome arendustegevuseks*).

# Lepingu sõlmimise alus ja eesmärk

* 1. Lepingu sõlmimise aluseks on riigisekretäri 2. aprilli 2024. a käskkiri nr 14 „“Avatud riigivalitsemise arengukomisjoni moodustamine“ muutmine“, millega kehtestati kaasamise ja koosloome arendustegevuste „Koosloome arengukiirendi“ toetamise tingimused ja kord. Tegevusi rahastatakse EL struktuuritoetuste tehnilisest abist.
	2. Lepingu eesmärk on kokku leppida poolte õigused ja kohustused kaasamise ja koosloome arendustegevuse elluviimisel, mida ei ole reguleeritud punktides 1.1 ja 1.4 nimetatud õigusaktiga.
	3. Kaasamise ja koosloome arendustegevus „Nakkushaiguste ennetamise ja tõrje seaduse kaasajastamine“ viiakse ellu lisast 1 (kaasamise ja koosloome kava) ning lisast 2 (eelarve) lähtuvalt.
	4. Lepingu täitmisel juhindutakse rahandusministri 26. septembri 2022. a määrusest nr 42 „Perioodi 2021–2027 tehnilise abina toetuse andmise tingimused“.
1. **Poolte ülesanded**
	1. Pooled on kohustatud:
		1. võtma kasutusele kõik asjakohased ja vajalikud meetmed, et tagada lepingust tulenevate eesmärkide ja kohustuste täitmine;
		2. esitama teineteisele teavet, mis on vajalik lepingu edukaks täitmiseks;
		3. teavitama teineteist toetatavate tegevuste edukat elluviimist takistavatest asjaoludest;
		4. kirjalikku taasesitamist võimaldavas vormis 10 päeva jooksul teatama kontaktisiku või mõne muu rekvisiidi muutumisest.
	2. Riigikantselei:
		1. tagab ministeeriumile vajaliku informatsiooni tegevuste lepingujärgseks elluviimiseks;
		2. jagab ministeeriumile kaasamise ja koosloome arendustegevuse elluviimist toetavaid juhiseid ja materjale;
		3. tagab ministeeriumile võimaluse osaleda koosloome arengukiirendi arenguprogrammis ning võrgustikus;
		4. tagab ministeeriumi tegevuste lepingujärgseks elluviimiseks abikõlblike kulude hüvitamise vastavalt käesolevale lepingule;
		5. nõustab ministeeriumit lepingu perioodil kaasamise ja koosloome arendustegevuse elluviimiseks.
	3. Ministeerium:
		1. lähtudes lisas 1 toodud kaasamise ja koosloome kavast ning käesolevast lepingust, viib kaasamise ja koosloome arendustegevuse ellu;
		2. koordineerib ja korraldab kaasamise ja koosloome arendustegevuse elluviimiseks vajaliku või vajalike teenusepakkuja(te) leidmise protsessi vastavalt ministeeriumis kehtestatud korrale ja sõlmib vajadusel teenusepakkuja(te)ga lepingu(d);
		3. koordineerib ja korraldab koostööd kaasatud osapooltega;
		4. tagab projektijuhi, kes koordineerib elluviidavaid tegevusi ning on Riigikantseleile ja teenusepakkuja(te)le kontaktiks ning tagab projekti elluviimiseks ja teenusepakkujaga koostööks vajaliku meeskonna;
		5. kohustub osalema kolmel koolituspäeval (koosloome arengukiirendis) 22. jaanuaril, 28. mail, 1. oktoobril ja lõpuüritusel 26. novembril 2025. a ning täitma vajadusel koolituspäevade vahel antavaid ülesandeid;
		6. tagab projektist avalikkuse teavitamise vastavalt Vabariigi Valitsuse 12. mai 2022. a määruses nr 54 „Perioodi 2021–2027 ühtekuuluvus- ja siseturvalisuspoliitika fondide vahendite andmisest avalikkuse teavitamine“ esitatud nõuetele ning lisaks kasutab viidet „Kaasamise ja koosloome tegevusi kaasrahastab Euroopa Liit Riigikantselei koosloome arengukiirendi raames“;
		7. kohustub viivitamatult, kuid mitte hiljem kui 3 tööpäeva jooksul, vastama Riigikantselei täpsustavatele küsimustele maksetaotluses sisalduvate kulude kohta;
		8. säilitab toetatavate tegevuste elluviimisega seotud dokumente vastavalt Perioodi 2021–2027 Euroopa Liidu ühtekuuluvus- ja siseturvalisuspoliitika fondide rakendamise seaduse (ÜSS2021\_2027) §-s 18 sätestatud tähtaegadele;
		9. juhul, kui ministeeriumile tasutud kulude auditeerimise käigus selgub, et ministeeriumi kulud on abikõlbmatud ja rakendusüksus nõuab Riigikantseleilt toetuse tagasimaksmist, tagastab ministeerium tähtaegselt toetuse osa, mis kanti üle abikõlbmatute kulude eest;
		10. ministeerium tagastab abikõlbmatute kulude eest makstud toetuse Riigikantseleile 30 kalendripäeva jooksul vastavasisulise nõude saamisest.
2. **Abikõlblikud kulud**
	1. Abikõlblike kulude määratlemisel lähtutakse riigisekretäri 2. aprilli 2024. a käskkirja nr 14 „“Avatud riigivalitsemise arengukomisjoni moodustamine“ muutmine“ lisa 1 „Koosloome arendustegevuste „Koosloome arengukiirendi“ toetamise tingimused ja kord“ punktist 2.2.
	2. Riigikantselei võib lugeda ministeeriumi kulu abikõlbmatuks ja keelduda seda kas osaliselt või tervenisti katmast, kui ministeerium on rikkunud lepingut või eiranud seadustest või õigusaktidest tulenevaid nõudeid.
3. **Toetuse summa ja toetuse maksmine**
	1. Ministeeriumi toetatava tegevusega kaasnev maksimaalne kulu on 42 051 eurot.
	2. Toetatavate tegevuste abikõlblikkuse periood on 9. jaanuar 2025. a kuni 31. detsember 2025. a.
	3. Toetuse maksmine Riigikantseleilt ministeeriumile toimub tehtud ja tasutud tegelike kulude alusel, lähtudes maksetaotlusest (lisa 3 „RP007 Toetuse väljamaksetaotluse detailsed andmed“).
	4. Maksetaotlus tuleb esitada allkirjaõigusliku isiku poolt digitaalselt allkirjastatuna lepingu kontaktisikule e-kirja teel hiljemalt 10. veebruaril 2026. a.
	5. Riigikantselei katab ministeeriumi toetatavate tegevuste elluviimisega seotud abikõlblikud kulud viie tööpäeva jooksul pärast toetuse laekumist Riigikantseleile.
	6. Maksetaotluse aluseks olevad dokumendid (sh üritustel osalemise kohta osalejate allkirjalehed ja muud toetavad materjalid) säilitab ministeerium vastavalt lepingus sätestatud tähtaegadele.
4. **Aruandlus**
	1. Ministeerium on kohustatud esitama aruande tegevuste elluviimise ja eelarve täitmise kohta (lisa 4) hiljemalt 10. veebruaril 2026. a.
	2. Ministeerium teeb parandused seirearuandes ja eelarve täitmise aruandes vastavalt Riigikantselei poolt antud tähtajale.
	3. Ministeeriumi esitatud aruandluse õigsust, toetuse saamise tingimuseks olevate asjaolude paikapidavust ning toetuse kasutamise sihipärasust on õigus kontrollida Riigikantseleil, Rahandusministeeriumil või muul õigusaktis selleks volitatud ametnikul või töötajal.
5. **Kontaktisikud ja teadete esitamine**
	1. Riigikantselei kontaktisikuks käesoleva lepingu täitmisel on Riigikantselei strateegiabüroo nõunik Marten Lauri, tel 5646 1577, e-post marten.lauri@riigikantselei.ee.
	2. Ministeeriumi kontaktisikuks käesoleva lepingu täitmisel on Sotsiaalministeeriumi rahvatervishoiu osakonna nakkushaiguste ennetamise poliitika juht Kerli Reintamm-Gutan, tel 5303 7612, e-post kerli.reintamm-gutan@sm.ee.
	3. Poole kontaktisikul on õigus esindada poolt kõikides lepingu täitmisega seotud küsimustes, v.a lepingu muutmine, erakorraline ühepoolne lõpetamine ning kahjude hüvitamise nõude esitamine.
	4. Oluliste õiguslike tagajärgedega teated peavad olema teisele poolele edastatud kirjalikus vormis. Kirjaliku vormiga on võrdsustatud digitaalselt allkirjastatud vorm.
6. **Lepingu muutmine**
	1. Riigikantselei võib ühepoolselt muuta seirearuande ja eelarve täitmise aruande vormi (lisa 4), teavitades ministeeriumit muudatusest kirjalikku taasesitamist võimaldavas vormis. Lepingu p 2.1.4 nimetatud poolte esitatud teateid käsitletakse lepingu lahutamatu osana. Muus osas muudetakse lepingut poolte kokkuleppel ning see vormistatakse kirjalikus vormis lepingu lisana. Kirjaliku vormi mittejärgimisel on lepingu muudatused ja täiendused tühised.
	2. Pool esitab põhjendatud ettepaneku lepingu muutmiseks teisele poolele kirjalikus vormis koos kõigi vajalike dokumentidega. Teine pool vastab ettepanekule hiljemalt 10 (kümne) tööpäeva jooksul ettepaneku kättesaamisest arvates. Kui mõlemad pooled on nõus lepingu muutmisega, siis vormistatakse lepingu muudatus kirjalikus vormis lepingu lisana.
7. **Poolte vastutus**
	1. Lepinguga võetud kohustuste täitmatajätmise või mittekohase täitmise puhul vastutavad pooled lepingus ja Eesti Vabariigi õigusaktidega kehtestatud korras ja ulatuses.
	2. Riigikantseleil on õigus leping üles öelda ministeeriumi eelneva kirjalikus vormis antud nõusolekuta juhul, kui ministeerium ei täida lepingus sätestatud tingimusi või on rikkunud lepingus sätestatud kohustusi, ning nõuda tagasi ministeeriumile välja makstud kulud.
	3. Pooled ei vastuta käesoleva lepingu mittetäitmise või mittekohase täitmise eest, kui see on tingitud tema tahtest sõltumatutest asjaoludest ehk vääramatu jõu asjaoludest. Asjaolud peavad olema tõendatavad ja pooled kohustuvad võtma tarvitusele vastavad abinõud tekkida võivate kahjude vähendamiseks.
8. **Üldised sätted**

# Leping jõustub selle allkirjastamise hetkest mõlema poole poolt. Leping kehtib kuni poolte poolt lepingus sätestatud kohustuste nõuetekohase täitmiseni ja õiguste realiseerimiseni.

# Lepingu muudatused, välja arvatud punktis 7.1 nimetatud muudatused lepingu lisades ning punktis 6 nimetatud kontaktisikute muudatused, jõustuvad pärast nende allakirjutamist mõlema poole poolt või poolte määratud tähtajal.

# Lepingu lahutamatuteks osadeks on lepingu lisad, pooltevahelised kirjalikud või kirjalikku taasesitamist võimaldavas vormis esitatud teated lepingu lisade ja kontaktisikute muutmise kohta ning lepingu muudatused.

# Pooled lahendavad kõik lepinguga seotud omavahelised erimeelsused ja vaidlused heas usus eelkõige vastastikusel mõistmisel põhinevate ja poolte kohustusi ning avalikke huve arvestavate läbirääkimiste teel.

# Leping on kirjalikus vormis ja allkirjastatud digitaalselt.

# Koostöölepingu lisad

Lepingu juurde kuuluvad allkirjastamise hetkel lisadena alljärgnevad dokumendid:

Lisa 1 – kaasamise ja koosloome kava

Lisa 2 – eelarve

Lisa 3 – maksetaotluse vorm

Lisa 4 – seirearuande ja eelarve täitmise aruande vorm

**Poolte rekvisiidid:**

Riigikantselei Sotsiaalministeerium

registrikood 70004809 registrikood 70001952

Stenbocki maja Suur-Ameerika 1

Rahukohtu 3 Tallinn 10122

Tallinn 15161

(allkirjastatud digitaalselt) (allkirjastatud digitaalselt)

Mari-Liis Sööt Maarjo Mändmaa

Strateegiadirektor Kantsler